als_Latn dik_Latn bos_Latn
Gruevski jep dorëheqje, Peshevski kryeministër, Todorov kryetar i VMRO-së?
Ish zëvendëskryeministri për eurointegrime Ivica Bocevski, ka shkruar në facebook, se në opinion janë duke qarkulluar informacione sipas të cilave kryeministri Nikolla Gruevski së shpejti do të dorëhiqet, kurse në vend të tij kryeministër do të zgjedhet zëvendëskryeministri aktual, Vlladimir Peshevski, kurse kryetar i ri i VMRO-së, Nikolla Todorov. Bocevski në një status të publikuar në facebook, i vlerëson këto informacione si “tregime” që nuk do të realizohen, raporton “Lajm”.
NIKOLA TODOROV
“Para disa ditëve dëgjova një tregim interesant. Ai tingëllon kështu disi: “Gjithçka është dakorduar me, diku në prapavijë të thellë me ndërmjetësim të “ndërkombëtarëve”. Nikolla Gruevski përfundimisht nga posti kryeministror dhe nga posti i liderit të VMRO-DPMNE-së. Kryeministër i ri i “qeverisë teknike” do të emëroheshte Vlladimir Peshevski, kurse lider i ri i “përkohshëm” i VMRO-DPMNE-së, Nikolla Todorov. Zoran Zaev për shkak të marrëveshjes nuk do ta aktivizonte bombën, por do të aktivizonte ndonjë petardë, që megjithatë ta ruajë fytyrën para anëtarësisë“, ka shkruar mes tjerash, Bocevski.
Ai në vazhdim e tone kritike shkruan për zëvendëskryeministrin Peshevski, kurse për skenarët e lartpërmendur thotë se nuk do të realizohen.
“Pikë së pari, nuk e kam të qartë se pse e degradojnë Vlladimir Peshevskin? Ai mund të jetë kryeministër i një qeverie “inxhenjerike” e jo i një qeverie teknike, ose së paku i një qeverie “elektro-reknike”.
Pastaj, lajmi me siguri vjen nga kuzhinat e njëjta ku “Pentagoni një ditë do ta shkyç internetin”, “BE ndryshon qeveritë në Ballkan”…. Asgjë prej kësaj jo vetëm që nuk u plotësua, por as nuk do të plotësohet kurse personazhet që i paraqitën këto margaritarë para opinionit ende paraqiten si “ekspertë”.
Në fund, në bazë të cilës logjikë të shëndoshë, por edhe logjikës politike, nga të gjitha funksionet do të tërhiqet një njeri i cili e udhëheqë partinë më të fuqishme në Maqedoni, me përkrahje të gjerë popullore prej rreth gjysëm milion votuesve, e konfirmuar vetëm para nëntë muajsh?”, pyet Bocevski.
Disa media maqedonase që kanë transmetuar statusin e Bocevskit, parashtrojnë pyetjen se pse ai pikërisht tani është paraqitur me këto konstatime, kur ka informacione për mosmarrëveshje mes udhëheqësve të resoreve ekonomike qeveritare.
als_Latn als_Latn tur_Latn als_Latn als_Latn als_Latn als_Latn als_Latn als_Latn